Mestské zastupiteľstvo v Košiciach uznesením č. 449/2012 na svojom XIV. rokovaní dňa 10. decembra 2012 v súlade s § 2b a § 6 zákona SNR č. 369/1990 Zb. o obecnom zriadení v znení neskorších predpisov a podľa § 10 ods. 3 písm. a) zákona SNR č. 401/1990 Zb. o meste Košice v znení neskorších predpisov ustanovuje: 

Všeobecne záväzné nariadenie mesta Košice
 č. 133
o zmene názvu námestia „Námestie nádeje“

§ 1
Predmet

Týmto všeobecne záväzným nariadením sa mení doterajší názov námestia „Námestie nádeje“, nachádzajúce sa na území mesta Košice v mestskej časti Košice -  Sever, na názov „Námestie Jána Máthého“. Grafické vyobrazenie námestia tvorí prílohu tohto všeobecne záväzného nariadenia. 

§ 2
Popis lokalizácie Námestia Jána Máthého

Námestie Jána Máthého sa nachádza v mestskej časti Košice – Sever v severovýchodnej časti križovatky ulíc Hlinkova a Národná trieda. 

§ 3 
Účinnosť

Toto všeobecne záväzné nariadenie nadobúda účinnosť 15. dňom od zverejnenia na úradnej tabuli mesta Košice.

                                                                                           MUDr. Richard  R a š i, PhD., MPH
primátor mesta Košice

Zverejnené:	17.12.2012
Účinné:	01.01.2013
Mesto Košice – Magistrát mesta Košice

OZNÁMENIE
o oprave chýb

vo Všeobecne záväznom nariadení mesta Košice č. 133 o zmene názvu námestia „Námestie nádeje“ prijatom uznesením Mestského zastupiteľstva v Košiciach č. 449/2012

V celom texte všeobecne záväzného nariadenia vrátane prílohy má byť namiesto slova „Máthého“  správne uvedené slovo „Mathého“.

Za správnosť:	Oddelenie právne a majetkové MMK
	Referát samosprávnych orgánov MMK

V Košiciach dňa  21.12.2012